زھیروکے پہ سِدّیک آزات ءَ
پہ تو اومان کنت ماں ترانگاں کوھی کنکے بیا،
پہ تو ایمان کارنت کرپدانکے بیت گونکے بیا،
ھکیمیں لبز تئی کونشانی تام ءَ بستگیں بولی،
تئی نازینک سوگانی تئی گیراں گوپتگیں لولی،
تئی پادانی کوشاں رپتگیں دنزاں نکرزاں من،
پہ تو انگت زھیروار اِنت زھیرواریں جنکے بیا،
زر ءَ توپان پہ نام انت تئی گم تھترین ءَ اِنت،
تئی پربستگیں لولی منی تِپلیں جبین ءَ اِنت،
چراگے، مچکدگ، پروانگے، تهنائی انت درد انت،
اے چاریں لبز سِدّیک ءِ منی ایمان ءِ برورد انت،
برے کازی مبارک باں،
برے سِدّیک باں جیڑاں،
سروزیں دل زھیروکے۔
مبارک کازی